**Előterjesztés**

**Az önkormányzat tulajdonában lévő**

**Telki, Zápor u. 7/B. szám alatti lakás közérdekű bérlakás bérleti jogának meghosszabbításáról**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

Az előterjesztést készítette: Jegyző

Előterjesztő: Polgármester

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

A Telki, Zápor utca 7/B. számú önkormányzati tulajdonú bérlakás bérleti jogviszonya 2021.május 31. napján lejár. Kiss Olga a Telki Polgármesteri Hivatal köztisztviselője a tavalyi évben kérvényezte a lakás bérletét, amikor is családi körülményeiben bekövetkezett sajnálatos körülmény miatt vált szükségessé a lakhatásának azonnali megoldása.

Kiss Olga a napokban benyújtott kérelmében kérte a május 31.napján lejáró bérlakásbérletnek 2021. május 31.napjától további 5 évre 2026. május 31. napjáig történő meghosszabbítását.

Kiss Olga 2018.óta dolgozik a Polgármesteri Hivatalban, mint anyakönyvvezető. Az elmúlt egy évben nem történt változás a családi körülményeiben, így továbbra is szüksége lenne a lakhatáshoz a bérlakás biztosításához.

A köztisztviselő munkájára a hivatal stabilan, megbízhatóan tud számítani. Munkáját precízen, a munkáltató megelégedésére látja el.

Telki, 2021. január 21.

Deltai Károly

Polgármester

**Határozati javaslatok**

**Telki község**

**Képviselő-testülete**

**/2021. (I. .) Öh. számú**

**Határozata**

**Az önkormányzat tulajdonában lévő**

**Telki, Zápor u. 7/B. szám alatti lakás közérdekű bérlakás bérleti jogának meghosszabbításáról**

A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§. (4) bekezdésben kapott felhatalmazás alapján Telki község Önkormányzat képviselő-testületének feladat és határkörében eljárva a következő döntést hozom:

A Telki Zápor u. 7/B. szám alatti önkormányzati tulajdonú közérdekű bérlakás bérlőjéül **Kiss Olga** köztisztviselőt 2021. június 1.napjától tartó 5 év határozott időre ( 2026. május 31. napjáig ) de maximum a Telki Polgármesteri Hivatalnál fennálló köztisztviselői jogviszonya időtartamáig kijelölte.

**Felelős:** Polgármester

**Határidő:** azonnal